Grad Livno putem Službe za imovinsko-pravne, geodetske poslove i katastar nekretnina na temelju Odluke o prijenosu prava upravljanja i raspolaganja zadružnim domovima na Općinsko vijeće Livno broj: 01-023-285/95 od 03.05.1995.godine, Odluke o prijenosu prava upravljanja i raspolaganja objektima- zadružnim domovima na Mjesne zajednice („Službeni glasnik Općine Livno“ broj: 1/18) i Odluke o zakupu poslovnih prostora, garaža i montažnih objekata i korištenju javno-prometnih i drugih javnih površina na području Grada Livna („Službeni glasnik Grada Livna“ broj: 1/20), objavljuje:

**JAVNI OGLAS**

**o davanju u zakup poslovnih prostorija u Zadružnom domu u Podhumu**

**prikupljanjem pismenih ponuda**

**I.**

Daju se u zakup poslovni prostori u vlasništvu Grada Livna, koji se nalaze u Zadružnom domu u Podhumu na k.č. 871 upisanoj u zk.ul.br. 681 k.o. Podhum, na rok od 5 godina kako slijedi:

1. Stambena zgrada u površini od 211 m2 (177 m2 poslovni prostor i 34 m2 pomoćni prostor), početna cijena zakupa je 571,80 KM.
2. Pomoćna zgrada u površini od 69 m2, početna cijena zakupa je 310,50 KM.
3. Pomoćna zgrada u površini od 25 m2, početna cijena zakupa je 75,00 KM.

**II.**

Natjecati se mogu sve pravne i fizičke osobe koje uplate jamčevinu u iznosu od 50% od početnecijene na žiro-račun broj: 1610200063110044 kod Raiffeisen banke u korist Proračuna Grada Livna, šifra Grada Livna je 055, vrsta prihoda 721122.

Na javnom oglasu ne mogu sudjelovati osobe koji imaju bilo kakva dugovanja prema Gradu Livnu. Poslovnim prostorima se raspolaže u stanju „viđeno-zakupljeno“.

**III.**

**Fizičke osobe, trebaju dostaviti sljedeću dokumentaciju (u originalnu ili ovjerene kopije):**

- pisanu prijavu koja mora sadržavati: ime i prezime, adresu i kontakt telefon ponuđača, redni broj prostora na koji se ponuda odnosi, ponuđenu cijenu i navedenu djelatnost kojom se natjecatelj namjerava baviti;

- dokaz o uplati jamčevine;

- preslika osobne iskaznice;

- potvrdu Službe za financije i riznicu Grada Livna da ponuditelj nema dugovanja prema Gradu Livnu po bilo kojem osnovu.

**Pravne osobe, trebaju dostaviti sljedeću dokumentaciju (u originalnu ili ovjerene kopije):**

- pisanu prijavu koja mora sadržavati: naziv pravne osobe i kontakt podatke sa adresom, redni broj prostora na koji se ponuda odnosi, ponuđenu cijenu i navedenu djelatnost kojom se natjecatelj namjerava baviti)

- dokaz o uplati jamčevine;

- izvod iz sudskog registra za pravne osobe ne stariji od 1 mjesec od dana izdavanja;

- potvrdu Službe za financije i riznicu Grada Livna da ponuditelj nema dugovanja prema Gradu Livnu po bilo kojem osnovu.

Zatvorene koverte sa pripadajućom dokumentacijom predaju se u roku od 8 (osam) dana od dana objave javnog oglasa na oglasnoj ploči Grada Livna, zaključno s 16.11.2022. godine, Službi za imovinsko-pravne, geodetske poslove i katastar nekretnina Grada Livna, isključivo putem prijemnog ureda Grada Livna (šalter sala).

**IV.**

Ako dva ili više ponuđača ponude isti iznos, pravo prvenstva pripada onom ponuđaču koji je prije predao ponudu.

Nakon provedenog javnog oglasa, sa najpovoljnijim ponuđačem zaključiti će se Ugovor o zakupu poslovnog prostora.

**V.**

Otvaranje pristiglih ponuda obavit će se u Službi za imovinsko-pravne, geodetske poslove i katastar nekretnina Grada Livna, ured broj 26, dana 17.11.2022. godine, s početkom u 09.00 sati

**VI.**

Sve informacije u vezi s javnim oglasom mogu se dobiti u Službi za imovinsko-pravne, geodetske poslove i katastar nekretnina Grada Livna Livna, ured broj 26 ili na telefon br. 034/206–220.

Broj:05-27-3413/22 POMOĆNIK GRADONAČELNIKA

Livno, 8. studenog 2022. godine Mario Ćavar, dipl.iur.

Dostavljeno:

- Oglasna ploča Grada Livna

- web stranica Grada Livna

- Radio Livno

- spis predmeta